
učitelj grafičkih naučnika 


ZAGREB 1928. 


TISAK JUGOSLOVENSKE ŠTAMPE D. D. ZAGREB. 


Radom, kao nastavnik među naučnicima grafičke stru- 
ke (slagarima, štamparima, litografima, cinkografima, knji- 
govežama i kartonažerima) bavim se već kojih šest godina. 
U svojem radu imao sam uvijek u vidu, da imadem naučnike, 
koji su izabrali lijepo i čovječanstvu korisno zvanje. Uvijek 
sam nastojao, da naučnike osokolim za njihov budući rad i u 
tom nastojanju poticao sam ih na sve ono, što im može po- 
moći, da paralelno kroče sa svojim drugovima naprednijih 
zemalja. Da rad ne bude samo teorijski, bilo je potrebno, da 
i sam vidim što njihovi drugovi u inozemstvu rade, pa sam 
god. 1925 sa »Savezom grafičkih radnika Jugoslavije« išao 
na put u Beč i Prag, da bar tamo vidim ono, što se daje pod- 
mlatku grafičkih naučnika. U tamošnjim šegrtskim školama 
i poduzećima grafičke struke vidio sam, da se podmladak 
uzgaja osim u općenitom znanju i svim onim vještinama, 
koje su potrebne budućim praktičarima. Revije i stručna 
djela naprednih naroda potakla su me, da našim pionirima 
crne umjetnosti ovo makar i nepotpuno, ali s puno volje na- 
pisano djelce predam, da se njime posluže. 

Sve crteže izradili su naučnici, pa je mislim ovo naš za- 
jednički rad. j 

Našem radu nije svrha, da mi u grafičkoj struci stva- 
ramo djela umjetničke vrijednosti, nego da prema potrebi 
pomažemo umjetnika, režući ono u linoleumu, drvu, olovu, 
kartonu, čemu je on ideju i crtež dao. 


Zagreb, februara 1925. 


REZANJE TON PLOČA U TISKARSTVU 


Kao što se je znanost i umjetnost stoljećima mijenjala, 
tako je i tiskarstvo od Gutenberga imalo svojih promjena. 
Mnogo je vremena prošlo, dok se je došlo do izuma pokretnih 
slova. Kitajci su morali radi mnoštva slova, pojedine strane 
odštampati najedamput. Zato su na ploči naslikali sva slova, 
koja su sačinjavala sadržaj jedne strane. Slikane i rezane 
ploče namazali bi bojom i rukom pritisnuli na papir. To je 
bio prvi korak, da se je u drvo počelo urezivanje pojedinih 
pomičnih slova. Za izradbu inicijala i slika znalo se je prije 
poznavanja pokretnih pismena. Rezanje slova u drvu saču- 
valo se je do danas. Da velika slova, nazvana »oglasna« ne 
budu previše teška, režu se u kruškovo, šimširovo i orahovo 
drvo. Tako je i sa rezanjem slika. Dok nije bilo strojeva za 
tiskanje, prenašali su slike i slova ručnim pritiskom, pa bi 
se to doba moglo nazvati »doba pečatanja«. 

Sve promjene, koje su nastajale u umjetnosti slikarstva, 
kiparstva i graditeljstva, imale su odraza i u »crnoj umjet- 
nosti«, kako se tiskarstvo naziva. Doba rokokoa, baroka kao 
i kasnije secesije opaža se u štamparstvu na slovima kao i 
na rezanim slikama. 

U ovoj uputi govorit ću o nekim vrstama ilustracija, 
koje može svaki malo spretniji slagar i strojar (tiskar) sa 
oštrim nožićem načiniti. Za rezanje slika u štamparstvu slu- 
že ploče od drveta, ljepenke (kartona) M&4serove ploče, 
linoleuma, celuloidaiolova. 


I. LINOREZ. 


Rezanje slika i plakata na linoleumu izvodi se od 1900. 
godine. Makar da je ploča linoleuma razmjerno mnogo skup- 
lja od ostalih vrsta ploča, ipak se u praksi mnogo upoireb- 
ljava. Razlog je tome taj, što se na linoleumu lako erta, lako 
se reže, a i u svakom većem mjestu možemo ga nabaviti. U 
trgovini se dobije posebno priređen linoleum za linorez, ali 
se može upotrijebiti svaki odležani deblji linoleum, ako ga 
za tu svrhu priredimo. Ako je ploča hrapava, namazat ćemo 
je spužvicom ili krpicom namočenom u benzin. Iza toga se 
ploča najfinijim smirkom (Glaspapir), položenim na ravnoj 
plohi izgladi i još jednom benzinom opere. Prilijepimo li 

Linorez. 


ploču tutkalom na posebno priređenu daščicu, to možemo, 
kad se pod pritiskom dobro osuši, na nju odmah risati obr- 
nutu sliku ili slovo, koje želimo rezati. Ako se ima na lino- 
leumu izraditi slika po naručenoj slici, to je najlakši i naj- 
brži način prenošenja slike sa t. zv. indigo- -papirom. Masu 
na indigo-papiru okrenemo prema gore i na niu stavimo 
skicu te olovkom ili zašiljenim drvetom vučemo po skici. Na 
drugoj strani skice dobijemo negativnu sliku, koju ćemo 

Linorez, 


prenijeti na linoleum. Na linoleumsku ploču postavimo na- 
mazanu stranu indigo-papira, a na indigo skicu, koju želimo 
prenijeti. Negativna strana skice je okrenuta prema gore i 
sada se opet slabo zašiljenom olovkom vuče po obrisu indigo 
boje. Tim je negativna slika prenešena na ploču linoleuma, i 
dolazi se na rezanje. 

Rezanje izvodimo s pomoću nožića i dljeta, koja se upo- 
trebljavaju za duborez (Kerbschnitt). Naravno, da oruđe 
mora biti vrlo oštro. Oštrica se noža vuče po duljini, nagnu- 
ta najprije koso lijevo, a onda koso desno, da se zarezi sa- 
staju. Izrezani dio polako vrhom noža podignemo i odstra- 
nimo. Da se može otisnuti više primjeraka ili da možemo 

M. Kraljević: Inicijali (drvorez). 


štampati slike u većoj nakladi, potrebno je, da su urezi kosi, 
jer će ploča biti otpornija i prema. tome bridovi oštriji i traj- 
niji. Ploča će linoleuma biti čvršća i glađa, bridovi se ne će 
mrviti, ako je na rezovima namažemo sikativom. 

Linoleum je smjesa samljevenoga pluta (korka) i poko- 
sta (laka). Kako je tiskarska boja u srodstvu, obzirom na to, 
što i u njoj ima firnisa, sa smjesom linoleuma, to se tiskarsko 
mastilo lako na linoleum prima, pa se i rjeđa boja može 
upotrijebiti. 

Linoleum je gibak, pa se njime osim na glatkom papiru 
i kartonu može štampati i na hrapavim papirima. 

Linorez se preporuča za izradbu slika na plakatima, 
gdje su oštri obrisi (konture), kao i za karikature. 


IL. DRVOREZ. 


Kako sam već u uvodu spomenuo, bilo je najstarije re- 
zanje ploča u tiskarstvu — drvorez. Naiprimitivniji na- 
rodi, koji nijesu poznavali pisma, urezivali su slike na drve- 
ne predmete, da ih ukrase. Po izumjeću tiskarstva uzeše za 
ilustraciju prvih tiskanih knjiga drvoreze. Najstariji otisak 
drvoreza navodi se slika sv. Krste, kako nosi maloga Isusa, 
sa otisnutom godinom 1423. U 16. stoljeću cvalo je najviše pi- 
sanie na drvu, pa su i umjetnici toga doba izvodili krasne 
drvoreze. ' 

Jetkanje na bakrenim i cinkovnim pločama posve je po- 
tisnulo drvoreze, pa su oni izgubili važnost uporabe kod ilu- 
stracija knjiga. Danas se uzimaju drvene ploče za ureziva- 
nje slika i oglasnih slova, kao i linorez za priugotavljanje 
plakata. 

Drvores. 


Za rezanje su najbolje daske od šimšira. To je drvo 
zlatno-žute boje, a raste u Maloj Aziji. Kod nas se nalazi 
kao ukrasni grm u vrtovima, ali je tanko i ne mogu se od 
njega dobivati daske, u koje bi mogli rezati negativne slike. 
Šimširovina je gusto i tvrdo drvo, pa je toliko otporna, da 
može izdržati i najteži pritisak tiskarskog stroja. Od našega 
drveća najbolje su daske za rezanje kruškovinaiora- 
hovina. Debljina pripravljene daske mora biti u visini 
slova. Izblanjanu plohu moramo najfinijim postakljenim pa- 
pirom (smirkom) izgladiti. Ako je drvo rijetke strukture 
(porozno), moramo ga vodom namočiti, da godovi iskoče, a 
onda ga ponovno smirkom izgladiti. To se opetuje nekoliko 
puta, dok se godovi drveta posve izravnaju. Ovako izgla- 
denu ploču još taremo papirom ili plutom, dok se usjaji. 

Najfiniji drvorezi režu se u moždalj (Hirn). Zato se i 
drvo za takove drvoreze u visini slova odrezuje od trupca 
kruškovine i izgladi. 

Da se obrisi slike bolje viđe, priredit ćemo drvenu ploču 
ovako. Arapskoj gumi rastopljenoj u vodi dodamo malo cin- 
kova bijelila. Tom smjesom tanko prevučemo ravnu plohu i 
kad je ploča osušena, gotova je za prenošenje slika. 

Slike na drvenu ploču prenosimo na dva načina. Prvi je 
način prenošenja kao i kod linoreza indigo-papirom, a drugi, 

da sliku, koju želimo prenijeti, namažemo s malo masti. Na- 
leđe slike može biti nešto više zamašćeno. Tako namazana 
slika ostavlja se nekoliko sati na toplom mjestu, da se boja, 
kojom je slika načinjena, rastopi. Sama slika se položi na 


priređenu ploču, a na naličju se pređe preko papira toplim - 


gladilom (peglom). Otisak slike ostat će na drvenoj ploči. 
Okrajci slike i crta režu se oštrim nožem za rezbarenje, 
a suvišni dijelovi drveta uklanjaju se žlijebastim dlijetom. 
Dubljina ureza treba da bude takova, da ne ostanu, ako se i 
na mekšem papiru tiska, tragovi onih udubljenih ploha, koje 
su niže od izbočenog negativa. Početnicima se preporuča, da 


uzimaju takove slike, koje su sastavljene iz ravnih crta, gdje | 


će moći izvoditi vježbe u rezanju bez veće muke. 

Daska za drvorez mora biti dobro suha i svuda jednako 
debela, da otisak bude na cijeloj slici jednako oštar. Dogodi 
li se, da udarcem oštetimo (utisnemo) ploču, to ćemo na udu- 
bljeno mjesto postaviti mokru krpu i preko toga mjesta ne- 
koliko puta prevući vruće željezo (gladilo). Utisnuto će se 
drvo izvući u svoj bivši položaj. 


ILI. LJEPENKA (KARTON). 


Ovdje ću prikazati, kako može sebi tiskar u mjestu, gdje 
mu nije moguće nabaviti niti dasku niti linoleum načiniti 
sam ploču za rezanje slika, ornamenata i pismena za plakate. 
Ovakove ploče se rjeđe upotrebljavaju, zato se u trgovini 
ne dobivaju. 

U vrijeme, kad je u radnji malo posla, priugotovit ćemo 
si ovakove ploče na ovaj način. Na ljepenku 2—3 mm debelu 
nalijepimo vrlo vrućim tutkalom (keljem) 3—4 arka finog 
kartona (Elfenbeinkarton) ili t. zv. sjajnog kartona. Ona 
strana, koju naljepljujemo mora se preći smirkom, da se od- 
strani glatkoća, pa da se karton jedan za drugi bolje prili- 
jepi. Ovako priređene ploče čuvaju se naslagane na ravnoj 
daski pritisnute teškim predmetom u jednako temperiranoj 
prostoriji. Što su ploče starije, t. i. što su slojevi tutkala više 
suhi, to je materijal bolji. Svježe priređene ploče ne mogu 
se upotrebiti za rezanje. 

Gotova ploča može se nalijepiti na dasku, kao što se to 
čini s linoleumom, ali se preporuča, da je samo na krajevima 
malim čavlićima pribijemo. 

Kad je ploča u željenoj veličini pripravljena, narisat će- 
mo obrnutu sliku olovkom ili tušem. Ako radimo olovkom 
moramo paziti, da crte, koje vučemo, nisu udubljene u kar- 
ton, jer ta mjesta ne će biti na otisku oštra. Slike se mogu, 
kao kod linoreza i drvoreza prenositi također  indigo- 
papirom. 

Ploča iz ljepenke. 


Dobro suhu ploču, na kojoj je nacrtana slika, možemo re- 
zati oštrim džepnim nožem. Rezovi su kosi prema vanjskoj 
strani i izvode se pažljivo i to najprije prvi, a poslije daljnji 
kartoni. Kod većih ploha može se rezati do drvene ploče. 

Da ploča od kartona bude tvrđa, upotrebljavaju se raz- 
na sredstva. Jedni preporučuju, da se namaže sikativom, 
drugi, da se prevuče lakom za kožu ili vodenim staklom. 
Mnogo se upotrebljava smjesa od dva dijela terpentina sa 
jednim dijelom voska i kopallaka. Najjednostavnije sredstvo 
je, da prevučemo ploču rijeikim vrućim tutkalom. 

Ako je gornji karton ulašten, nije potrebno impregnira- 
nje. Ako se za rezanja ili inače ploča pokvari, najbolje je re- 
zati drugu, jer je nikada nije moguće tako popraviti, da se 
to na otisku ne opazi. 

Nakon uporabe ploča, se ne smije prati vodom, već je is- 
peri i očisti benzinom ili terpentinom. 


PTO ne 

Miserova ploča. 


IV. MASEROVE PLOČE. 


Svaka tiskara nastoji, da što bolje zadovolji svoju »mu- 
šteriju«. Sve osoblje u tiskari mora u svoj struci nastojati, da 
što. više svojom spretnošću i sposobnošću diže vrijednost i 
ugled štamparije. Što to. osoblje ima više smisla za ono, što 
je lijepo, to će i štampane stvari biti ukusnije. 

Kod svake tiskanice gledamo na oblik i svrhu, kojoj do- 
tična tiskanica služi. Vidimo često, da neke tiskanice na bi- 
jelom papiru imadu jedan u nježnoj boji malo tamniji ton, a 
istom na tom tonu odštampan tekst. Takov ton dobiva se: ili 
da se odštampa naiprije slog, a preko njega ton, ili da se, što 
je najbolje i što se obično i čini, odštampaju plohe u lakom 
tonu, a onda se otisne slog. 

Za dobivanje bojadisanih ploha služimo se Miserovim 
pločama. One su vrlo glatke i ravne, pa je i otisak svuda 
jednake jakosti. 

Najprije su ih počeli upotrebljavati Englezi. God. 1887. 
izašli su prvi otisci u jednom tipografskom listu. M&serova 
ton-ploča je oko 1 mm tanki sloj sadre na isto tako debelom 
papiru. Ima ih potpuno glatkih, a mogu se u trgovini dobiti 
sa nježno ornamentiranim cvjetićima i geometrijskim obli- 
cima. Svaka tiskara mora imati takovih ploča u pripravi, jer 
često dolaze do uporabe. Čuvaju se u suhom prostoru pri- 
tisnute ravnom daskom. 

Za rezanje klišeja, slika i slova služimo se samo ravnim 
pločama. Da ploča bude čvršća, to ćemo je prije nego je na- 
lijepimo na drveni podložak, nalijepiti na ljepenku (karton) 
br. 10--20. Tim će ploča dobiti neku elastičnost i ne će se lah- 
ko slomiti. Kod lijepljenja mora se paziti, da tutkalo bude 
čisto i jednako gusto, jer svaka trunka, koja pod ploču do- 
lazi, donosi izbočinu, koja se na otisku pozna. 

Miserove su ploče danas za rezanje slova, reklamnih 
slika itd. najraširenije. Prednost im je pred drugim pločama 

Miiserova ploča. 


za rezanje, što na slikama rezanim na Mi&serovim pločama 
dobivamo oštre okrajke, što nisu skupe, lahko se izrađuju, a 
mogu se bez ikakovih poteškoća, ako se kod rezanja oštete, 
lahko popraviti. 

Za rezanje služi nam oštro dlijeto u obliku U, obično 
malo plosnato dlijeto i džepni nožić. Zarežemo li više nego 
što je trebalo, to se udubljeno mjesto ispuni običnom bijelom 
vodenom bojom. 

Crtež, koji želimo rezali, treba u negativu valjano na- 
ertati. Ako je crtež dobar, rezanje će ići lahko. Kako je po- 
vršina ploče bijela i glatka, to se nepotrebno može guimenim 
brisalom odstraniti. 

Slike se prenose na Mi&serovu ploču na više načina. 
Papir sa svježe odštampanom slikom položi se okrenutom 
slikom na ploču, a preko toga prevlačimo trljalicom (Falzbein) 
ili noktom. Da se osvjedočimo, da je slika prenešena, odig- 
nemo jedan okrajak, pa ako vidimo na ploči otisak, skinemo 
papir s pozitivnom slikom, a na ploči ostaje negativ. — Kod 
većih ploha će radnik položiti sliku na ploču i ručnom pre- 
Šom ili strojem za satiniranje preći preko slike i time će do- 
biti negativni otisak, koji se lahko nadopuni rukom, ako 
gdjegod nije otisak zahvatio ploču. 

Rezanje se može razlučiti na dvoje: a) kako režu počet- 
nici; b) kako rade izvježbani rezači. — Početnik će rezbar- 
skom iglom izgrebsti okrajak slike. Ako su crte ravne, vući 
će iglu uz ravnalo, a ako su okrugle, može se poslužiti sa 
šestarom, koji na oba kraja ima čelični šiljak. Ako se režu 
ploče za višebojni tisak, onda se ona mjesta, koja će biti za 
drugu boju, mogu označiti crvenom ili modrom olovkom. U 
slučaju višebojnog tiska uzimaju se ploče za svaku boju iste 
veličine. — Prve vježbe neka se izvode tako, da režemo naj- 
prije crte, a tek kasnije prelazimo od lakših reklamnih kli- 
šeja na teže i komplicirane stvari. Reže se u dubljini mase i 
papira na kojem je sadrena masa sve do debelog kartona; 

Miiserova ploča. 


dapače i do drvene podloge. Bridovi su kosi ili izdubljeni 
prema vanjskoj strani. 

Ne uspije li rezač odmah, ne smije napustiti rad, jer se 
samo vježbom postizava vještina. 

Vještiji rezači ne upotrebljavaju iglu, nego rade žljeba- 
stim i plosnatim dlijetom, te sitnim poput pera za pisanje 
udešenim spravicama, koje se utaknu isto, kao i pero u 
držalo. 

Onai, koji pripravlja .ploču za rezanje, mora imati na 
umu, koliko dotična ploča mora izdržati otisaka. Što je veća 
naklada, to čvršća mora biti ploča. Najjednostavniji je način, 
kako se ploča očvrsti, da izrezanu ploču nekoliko puia na- 
mažemo tiskarskom bojom i svaki pui vperemo benzinom. U 
trgovini, gdje se dobiju ploče, dobije se i posebna masa za 
očvršćivanje, koja se u toploj vodi rastopi i kistom na ploču 
namaže. 

Poslije uporabe valja ploču oprati, ali nikada vodom, 
nego sa krpicom navlaženom u terpentinu ili benzinu. 

Na Mišserovim pločama dadu se vrlo fine slike izra- 
divati, pa se stoga najviše upotrebljavaju. 

Rezana olovna. ploča 


V. OLOVNE PLOČE. 


U ovom odsjeku opisat ću, kako se priređuju i režu plo- 
če iz olova. Ovaj je način izradbe ploča razmjerno skup, pa 
se rijetko upotrebljava. Rezači ploča kušaju u raznom mate- 
tijalu rezati, pa su tako došli i na olovne ploče. Ploče od 
čistoga olova su mehke, lahko se na njima reže, ali nijesu 
toliko otporne, da na njima rezane sitne linije mogu izdržati 
mnogo otisaka. Stoga se kod lijevanja olovnih ploča za reza- 
nje mora dodati rastaljenoj masi antimona kao i kod lijevanja 
slova, da budu tvrđe. 

U spravu, u koju ćemo lijevati, stavlja se do stijena bi- 
jeli glatki karton. Sprava se grije zajedno sa kartonom tako 
dugo, dok iz ljepenke (kartona) izadje i najmanji ostatak 
vlage. Kad je rastaljeno olovo uliveno, okreće se sprava, da 
čestice olova ispune cijelu spravu i da ona strana, na kojoj 
ćemo crtati i rezati bude što glađa i ravnija. Kako je ploha u 
najviše slučajeva sa sitnim udubinama, to ćemo je sitnim 
smirkom i uljem strugati, dok bude potpuno glatka. 

Prema potrebi lijevaju se ploče u visini slova, ili što se 
čini najviše u visini jednog cicera. U drugom slučaju stavlja 
se ploča na drvenu podlogu, sa kojom zajedno ima visinu 
slova. 

Kao kod prije navedenih ploča, tako ćemo i na olovnu 
ploču prenijeti sliku indigo-papirom ili obrisom masne slike. 


Dobro je uvijek, a napose kad negativnu sliku crtamo na 
olovnu ploču, površinu ploče namaziti tankim slojem bijele 
boje. Da se boja brže osuši, treba u boju staviti malo sikativa. 

Kod rezanja se služimo t. zv. gujbom. Gujba je poput 
dlijeta udešena sprava sa kratkim, široko-plosnatim drškom. 
Ima ih plosnatih, trobridnih, žljebastih i šiljastih. Rezanje 
valja provoditi tako, da se početnici vježbaju u rezanju rav- 
nih crta, a zatim krivulja. Lijevom rukom držimo olovnu 
ploču, a desnom gujbu, kojom paramo kraj crteža, tiskajući 
dlanom gujbu od sebe. Kad su okrajci (konture) isparani, 
onda ćemo širokom ili žlijebastom gujbom odstraniti veće 
nepotrebne površine-sa ploče tako, da nam ostanu povišeni 
samo oni dijelovi, koje ćemo štampati. Da se osvjedočimo, da 
li su sve crte i okrajci pravilno izrađeni, oprati ćemo benzi- 
nom preostalu boju. Eventualne pogreške popravimo oštrom 
gujbom. Ako se ploča sjaji tako, da ne možemo pravo razli- 
kovati crte, onda je dobro na krpicu uzeti vrlo malo tiskar- 
ske boje razrijeđene sa petroleumom i istrti cijelu ploču, da 
izgubi sjaj. Ona široka mjesta, koja nijesu dovoljno duboka, 
treba širokom ili plosnatom guibom još kopati, da se kod 
tiska odštampa samo ono, što je crtač odredio. 

Rezanje se obavlja na posebnom tvrdom okruglom jastu- 
čiću, da se ploča može okretati prema potrebi. Drugi način 
bi bio, da ploču učvrstimo vijkom na stolu ili na klupi, ali u 
ovom slučaju mora se rezač micati i ravnati prema crtama, 
koje reže. Preporuča se prvi način. 


VI. CELULOID. 


Kao što se danas ne isplaćuje rezanje na olovnim, tako 
isto i ploče od celuloida nemaju praktične vrijednosti. 

Ploče celuloida od 15—2 mm prilijepe se tutkalom na 
drvenu podlogu i presvuku tankim slojem boje, da ge crtež 
bolje pozna. Prije lijepljenja izgrebe se i drvo kao i ona stra- 
na celuloidove ploče, koju naljepljujemo, nožem ili šilom 
unakrst, da tutkalo bolje zađe u pore i da bolje drži. Dok se 
tutkalo osuši, treba da je ploča sa podlogom stegnuta u ka- 
kovoj preši. 

Slika se prenosi i reže isto tako, kako je navedeno kod 
olovnatih ploča. 

Osim toga, što se ssluistdoća ploča teško izrađuje, što je 
razmjerno skupa, ne preporuča se, jer je i opasno baratanje 
s tankim pločama, jer se vrlo lahko upale. Stoga mora crtač 
i rezač uvijek biti na oprezu, da ploča ne dođe blizu vatre. 

* 


a dii 


= 


Danas, kada su tiskare, bar one u većim gradovima, op- 
skrbljene modernim strojevima, fotografskim  atelierima, 


: cinkogratijama itd. ne bi bilo potrebno, da se služimo rukom 


rezanim pločama za slike, oglasna pisma itd., ali kod manjih 
tiskara u slučaju brze potr čbe reklamne slike, ili čega slič- 
noga, potrebno je, da se naučnici upoznaju sa pločama, kao 
kao i sa načinom, kako se takove ploče izrađuju. I to je bio 
jedan od razloga, da prikažem rad rezanja ploča. 


Uporaba ploča za ton u tiskarstvu, bilo u linoleumu, 
Maserovoj ili olovnoj ploči može biti od velike važnosti kod 
valjano i moderno opremljenih reklama. U doba aeronautike, 
radiofonije, automobila, živimo brzim tempom. Sve: likovna 
umjetnost, književnost, politika, pa napokon i grafička stru- 
ka treba da stupa s njima istim krokom, ako hoće, da ne za- 
ostane, nego da hrli u budućnost poput ostalih znanosti i 
umijeća. U najnovije doba opažamo mnogo više uporabu ton- 
ploča. Posiže se opet za starim sredstvima, a to je rezanje 
ploča u linoleumu, drvetu i olovu. Vrijedno je napomenuti, 
da onaj, koji hoće rezati, mora da prije toga zna dobro crtati. 
Sigurna ruka za linije bit će sigurna i za rezanje. Dobar će 
crtač okreinije i ljepše rezati, ako za taj rad ima volje, od 
onoga, kome se taj rad nalaže, da ga izvodi. 

Ako se linoleumom razumno gospodari, možemo ga kod 
reklame upotrebiti višeput, pa time uštedimo mnogo. U sva- 
koj trgovini imade otpadaka, koje si rezač uz vrlo malu ci- 
jenu može nabaviti. Linoleum je u jednoj boji: smedioj, sivoj, 
zelenoj i ružičastoj bolji od onoga, koji je naknadno bojadi- 
san, ili koji ima utisnute ornamente i šare. Utisnuti i boja- 
disani komađi treba da se prije crtanja i rezanja sa smirkom 
izglade, a to oduzima dosta vremena. 


Priloženi višebojni tisak reklame pilanoja. nam upo- 
rabu linoleuma, klišeja i teksta. 


Grafički radnik proboravlja većinu dana u zagušljivom 
zraku, pa mu je poslije rada potreban odmor i šetnja na 
svježem uzduhu. Ali za ružna vremena, kad treba da se sklo- 
ni u sobu, najbolje će svoje slobodno vrijeme proboraviti u 
radu. Rad čovjeka veseli. U čitanju i proučavanju stručnih 
djela, pokusima u crtanju i rezanju ploča, proći će nam vri- 
jeme brzo. Utrošeno vrijeme kod ovih poslova urodit će us- 
pjehom i dobrim plodom. Crtanjem i rezanjem lijepih vigneta 
reklamnih slika itd. izoštrit ćemo oko, upoznat ćemo, što je 
lijepo i ukusno, a vjerujte, da će donijeti i materijalne ko- 
risti. 

ž Dobro snabdjeveno skla- 
3 dište štamparskih boja i 
š svih grafičkih potrepština. 


E. F. GLEITSMANN-ov 


IVAN SALAJ 


PRVA HRV. STROJARSKA RADIONA 
ŠTAMPARSKIH I KARTON. STROJEVA 


ZAGREB 


ILICA BROJ 63 * Telefon 17-70 
“oresnnosoaim., 


Rekonstruira, popravlja i montira 
sve vrsti grafičkih strojeva. Uređuje 
kompletne knjigotiskare, litografije 
i knjigovežnice. Izrađuje i montira 
transmisije. Skladište grafičkih 
strojeva i svih potrepština, 
Kupuje i zamjenjuje 


stare strojeve. 


Ponude i proračuni šalju se na 
zahtjev besplatno. 


Peliucidin 2800 


podaje najbolje sredstvo za mješanje tonova. 


Pellucidin 2800 jest neutralna transparentna 
pasta, jednako dobro uporabiva za Rnjigo- kao 
i za kamenotisak. — Naputak na raspolaganju. 


Skladište : 


SLAVKO VRHOVNIH 


Berislavićeva 10 — ZAGREB — Berislavićeva 10. 
Telefon 7-64. 


JUGOSLOVENSKA ŠTAMPA ID. D. 


